CELEX: 
Language: fi
Date: 2017-12-19 00:00:00
Title: KOMISSION TÄYTÄNTÖÖNPANOASETUS (EU) …/…, neuvoston asetuksessa (EY) N:o 577/98 säädetyn työvoimaa koskevan otantatutkimuksen työn organisointia ja työaikajärjestelyjä koskevien vuoden 2019 lisäkysymysten teknisten ominaisuuksien täsmentämisestä

KOMISSION TÄYTÄNTÖÖNPANOASETUS (EU) …/…,
            
            
               annettu 19.12.2017,
            
            
               neuvoston asetuksessa (EY) N:o 577/98 säädetyn työvoimaa koskevan otantatutkimuksen työn organisointia ja työaikajärjestelyjä koskevien vuoden 2019 lisäkysymysten teknisten ominaisuuksien täsmentämisestä
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon yhteisön työvoimaa koskevan otantatutkimuksen järjestämisestä 9 päivänä maaliskuuta 1998 annetun neuvoston asetuksen (EY) N:o 577/98
                  1
                ja erityisesti sen 7 a artiklan 5 kohdan,
            
            
               sekä katsoo seuraavaa:
            
            
               (1)Euroopan työllisyysstrategiassa, työllisyyden suuntaviivoissa
                  2
                ja Euroopan sosiaalisten oikeuksien pilarissa
                  3
                ja etenkin sen varmaa ja sopeutuvaa työllisyyttä, työ- ja yksityiselämän tasapainoa sekä turvallista ja asianmukaista työympäristöä koskevissa periaatteissa, todetaan, että sekä eurooppalaisten yritysten että työntekijöiden on parannettava sopeutumiskykyään, ja korostetaan tarvetta kerätä laajamittaisella eurooppalaisella tutkimuksella tietoja työn organisoinnissa ja työaikajärjestelyissä sovellettavista erimuotoisista uusista käytännöistä sekä työntekijöiden kokemuksista tällaisista käytännöistä ja järjestelyistä.
            
            
               (2)Komission delegoidussa asetuksessa (EU) 2016/1851
                  4
                täsmennetään ja kuvataan alueet eli lisäkysymysosiot, joista on tarpeen toimittaa lisätietoja, jotka olisi sisällytettävä työn organisointia ja työaikajärjestelyjä koskeviin vuoden 2019 lisäkysymyksiin neuvoston asetuksessa (EY) N:o 577/98 säädetyssä työvoimaa koskevassa otantatutkimuksessa.
            
            
               (3)Sen vuoksi olisi täsmennettävä työn organisointia ja työaikajärjestelyjä koskevien lisäkysymysten tekniset ominaisuudet, suodattimet ja tietojen toimittamiseksi käytettävät koodit sekä jäsenvaltioille asetettavat tietojen toimittamisen määräajat.
            
            
               (4)Tässä asetuksessa vahvistetut toimenpiteet ovat Euroopan tilastojärjestelmää käsittelevän komitean lausunnon mukaiset,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Työn organisointia ja työaikajärjestelyjä koskevien vuoden 2019 lisäkysymysten tekniset ominaisuudet, suodattimet ja tietojen toimittamiseksi käytettävät koodit sekä jäsenvaltioille asetettavat määräajat tietojen toimittamiseksi komissiolle vahvistetaan tämän asetuksen liitteessä.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 19.12.2017
            
         
         
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        EYVL L 77, 14.3.1998, s. 3.
               
               
                  
                     (2)
                  
                        Neuvoston päätös (EU) 2015/1848, annettu 5 päivänä lokakuuta 2015, jäsenvaltioiden työllisyyspolitiikan suuntaviivoista vuodelle 2015 (EUVL L 268, 15.10.2015, s. 28).
               
               
                  
                     (3)
                  
                        https://ec.europa.eu/commission/priorities/deeper-and-fairer-economic-and-monetary-union/european-pillar-social-rights_en
               
               
                  
                     (4)
                  
                        Komission delegoitu asetus (EU) 2016/1851, annettu 14 päivänä kesäkuuta 2016, neuvoston asetuksessa (EY) N:o 577/98 säädetyn työvoimaa koskevan otantatutkimuksen lisäkysymyksiä koskevasta vuosien 2019, 2020 ja 2021 ohjelmasta (EUVL L 284, 20.10.2016, s. 1).